open-index/open-wikipedia-markdown huggingface dataset:
Տնտեսական զարգացման և հետազոտությունների կենտրոն

**Տնտեսական զարգացման և հետազոտությունների կենտրոն**, ոչ առևտրային անկախ, ոչ քաղաքական, հետազոտական կառույց, որի գործունեությունն ուղղված է Հայաստանում սոցիալ-տնտեսական հետազոտություններին, հանրային քաղաքականությունների նախա­գծ­մանը, վելուծությանը և գնահատմանը։ Հիմնադրվել է Երևանում 2001 թվականին։

Կենտրոնի առաքելությունն է նպաստել Հայաստանի տնտեսական զարգացման գործընթացին որակյալ, անկախ հետազոտությունների և այլընտրանքային տեղեկատվության ապահովման, հանրային քաղաքականությունների և ծրագրերի վերլուծության ու գնահատման, նախագծերի և առաջարկությունների մշակման, զարգացման ծրագրերի նախաձեռնման ու իրականացման միջոցով։
 
Կենտրոնն իր գործունեությունը ծավալում է ծրագրերի մշակման և իրականացման կամ առանձին ծրագրերին մասնակցության միջոցով։

## Գործունեության հիմնական ուղղություններ
* Տնտեսական աճ, մասնավոր հատվածի զարգացում և տնտեսական քաղաքականություններ 
* Արդյունավետ կառավարում և ինստիտուցիոնալ, կառուցվածքային զարգացում 
* Մարդկային զարգացում և սոցիալական բարեկեցություն 
* Վերականգնվող էներգետիկա և կայուն զարգացում 
* Տարածաշրջանային համագործակցություն և ինտեգրում

## Գործընկերներ և դոնորներ
* Ասիական զարգացման բանկ (ADB)
* ԱՄՆ Միջազգային զարգացման գործակալություն (USAID)
* Գերմանիայի Միջազգային համագործակցություն գործակալություն (GIZ)
* Եվրոպական Միություն և, կամ Եվրոպական հանձնաժողով (EC)
* Եվրոպական ներդրումային բանկ (EIB)
* Հազարամյակի մարտահրավերներ կորպորացիա (MCC)
* Համաշխարհային բանկ (WB)
* ՄԱԿ-ի Զարգացման ծրագիր (UNDP)
* ՄԱԿ-ի Կանանց խորհուրդ (UNIFEM)
* ՄԱԿ-ի Պարենի համաշխարհային ծրագիր (WFP)
* Մեծ Բրիտանիայի Միջազգային զարգացման գործակալություն (DFID)
* Նովիբ-Նիդերլանդներ (Novib)
* Օքսֆամ (Oxfam GB)

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Հետազոտական կազմակերպություններ
Կատեգորիա:Վերլուծական կենտրոններ
Կատեգորիա:2001 հիմնադրումներ Հայաստանում
Մարիա Պետրովա

**Մարիա Պետրովա** (, ), ռուս գեղասահորդուհի, ով զուգասահքում հանդես է եկել Ալեքսեյ Տիխոնովի հետ։ Նրանք աշխարհի չեմպիոն են (2000 թվական), Եվրոպայի կրկնակի չեմպիոններ (1999, 2000), Ռուսաստանի չեմպիոններ (2006 թվական)։ 2007 թվականին ավարտել է սիրողական սպորտային կարիերան։ Ռուսաստանի սպորտի վաստակավոր վարպետ։

Բացի դրանից` Մարիան աշխարհի չեմպիոնատի պատանիների կարգում զուգասահքում Անտոն Սիխառուլիձեի հետ երկու անգամ դարձել է հաղթող (1994 և 1995 թվականներ), իսկ Թեյմուրազ Պուլինի հետ` արծաթե մրցանակակիր 1997 թվականի աշխարհի չեմպիոնատի պատանիների կարգում։ Հենց այդ նույն տարում էլ նրանք Հարավային Կորեայում կայացած ձմեռային ունիվերսիադայում դարձան արծաթե մրցանակակիրներ։

### Սպորտից հետո
Մասնակցել է Առաջին ալիք (Ռուսաստան) հեռուստաընկերության կազմակերպած «Աստղերը սառույցի վրա» (պարազույգը երաժիշտ Իգոր Բուտմանն էր), «Սառցե դարաշրջան» (պարազույգը շոումեն Միխայիլ Գալուստյանն էր), «Սառցե դարաշրջան-2» (բոքսյոր Կոստյա Ցզյուի հետ)։

« Морские дьяволы. Смерч-3.» սերիալում խաղացել է գեղասահորդուհու դեր։

### Անձնական կյանք
2010 թվականի փետրվարի մեկին ծնվել է աղջիկը` Պոլինան։ Ամուսինն է պարազույգի ընկեր Ալեքսեյ Տիխոնովը։

Սպորտային արդյունքներ

*Ս. Ա. Տիխոնովի հետ

* WD = դուրս է եկել մրցումներից
*Տ.Պուլինի հետ

*Ա. Սիխառուլիձեի հետ

## Ծանոթագրություններ

### Արտաքին հղումներ
* Официальный сайт Марии Петровой и Алексея Тихонова 
* Официальная страница Марии Петровой и Алексея Тихонова на Facebook
* Официальный аккаунт Марии Петровой и Алексея Тихонова в Twitter
* 
* Профиль пары на портале FSNews 

Կատեգորիա:Ռուս գեղասահորդներ
Կատեգորիա:Ռուսաստանի սպորտի վաստակավոր վարպետներ
Կատեգորիա:Գեղասահքի Եվրոպայի չեմպիոններ
Հակոբ Ջուղայեցի (այլ կիրառումներ)

**Հակոբ Ջուղայեցի** անունը կարող է վերաբերել
* Հակոբ Ջուղայեցի, ամենայն հայոց կաթողիկոս (1655-1680)
* Հակոբ Ջուղայեցի, հայ մանրանկարիչ, ով ստեղծագործել է 16-րդ դարի կեսից մինչև 17-րդ դարի սկիզբն ընկած ժամանակահատվածում
Իզմիրլյան բժշկական կենտրոն

**Իզմիրլյան բժշկական կենտրոն**, Երևանում տեղակայված բժշկական կենտրոն և հետազոտական հիմնադրամ։ Բացվել է 1986 թվականին։ Գտնվում է Երևանի Քանաքեռ-Զեյթուն վարչական շրջանում և գործում է Մայր Աթոռ Սուրբ Էջմիածնի հսկողության ներքո։ Բժշկական կենտրոնում գործում է Սուրբ Ներսես Մեծ գիտաբժշկական կենտրոնը։

## Պատմություն
Իզմիրլյան բժշկական կենտրոն-ինստիտուտը բացվել է 1986 թվականին Պրոկտոլոգիայի գիտահետազոտական ինստիտուտի հիմքի վրա և հանդիսանում է «Սուրբ Ներսես Մեծ» գիտակրթական և ուսումնական կենտրոնի և Հայաստանի Առողջապահության նախարարության Լեմիկ Նազարովի անվան Պրոկտոլոգիայի գիտահետազոտական ինստիտուտի իրավահաջորդը։ 1998-2000 թվականներին ինստիտուտը սեփականաշնորհվել է Հայկական բարեգործական ընդհանուր միության կողմից, 2001 թվականին նվիրաբերվել է Մայր Աթոռ Սուրբ Էջմիածնին, 2002 թվականին վերանվանվել է «Սուրբ Ներսես Մեծ» գիտաբժշկական կենտրոն՝ ի պատիվ Հայ Առաքելական եկեղեցու սուրբ Ներսես Ա Մեծի։

2013 թվականին Իզմիրլյան հիմնադրամի և տիկին Լուիզ Մանուկյան Սիմոնի համագործակցությամբ իրականցվել է 12 միլիոն ԱՄՆ դոլարի ծրագիր, որի արդյունքում հիմնանորոգվել է հիվանդանոցը և կառուցվել նոր մասնաշենք։ Ինստիտուտը վերաբացվել է որպես **Իզմիրլյան բժշկական կենտրոն**՝ Սուրբ Ներսես Մեծ գիտաբժշկական կենտրոն։

Իզմիրլյան բժշկական կենտրոնը բազմապրոֆիլ հիվանդանոց է, որտեղ տարեկան կատարվում է շուրջ 8000-ից ավելի վիրահատական միջամտություն, ախտորոշիչ և լաբորատոր տարբերակներով հետազոտվում է շուրջ 25000 մարդ։ Բժշկական կենտրոնը հանդիսանում է Երևանի պետական բժշկական համալսարանի և Առողջապահության ազգային ինստիտուտի գիտաուսումնական բազա։

## Ծանոթագրություններ

## Արտաքին հղումներ
* Պաշտոնական կայք
* Իզմիրլյան բժշկական կենտրոն - cancer.am
* Իզմիրլյան բժշկական կենտրոնի վարկանիշը topdoctors.am֊ում

Կատեգորիա:1986 հիմնադրումներ Երևանում
Կատեգորիա:Առողջությունը Հայաստանում
Կատեգորիա:Երևանի հիվանդանոցներ
Մարդկային զարգացման միջազգային կենտրոն

**Մարդկային զարգացման միջազգային կենտրոն**, «ուղեղային կենտրոն», հասարակական կազմակերպություն Հայաստանում։ Հիմնադրվել է 2000 թվականի մարտին։

## Պատմություն
Մարդկային զարգացման միջազգային կենտրոնը հիմնադրվել է 2000 թվականին։ 2007 թվականին դարձել է Կենտրոնական և Արևելյան Եվրոպայի և Կենտրոնական Ասիայի հետազոտական կենտրոնների ցանց հանդիսացող բաց հասարակության քաղաքականության ասոցիացիայի անդամ (PASOS): 2009-2010 թթ. կենտրոնի տարեկան շրջանառությունը կազմել է ավելի քան 1,5 միլիոն ԱՄՆ դոլար։ 2008 թվականին «Ուղեղային կենտրոնների» վարկանիշային հետազոտության արդյունքների համաձայն ճանաչվել է Արևելյան Եվրոպայի 25 լավագույն կենտրոններից մեկը, 2009 թվականին՝ Կենտրոնական ու Արևելյան Եվրոպայի երկրների 30 լավագույն կենտրոններից մեկը։

Մարդկային զարգացման միջազգային կենտրոնը հետազոտություններ է իրականացնում կոռուպցիայի դեմ պայքարի, միգրացիայի, տնտեսական ծրագրավորման և Հայաստան-Սփյուռք հարաբերությունների առնչությամբ։ 2000–ականների սկզբին եղել է մեկնարկած հայ-թուրքական հանրային դիվանագիտության մեջ ներգրավված հիմնական հայկական ուղեղային կենտրոնը, որը վերահսկվել է Ամերիկյան համալսարանի Գլոբալ խաղաղության կենտրոնի կողմից (ԱՄՆ պետդեպարտամենտի ֆինանսական օժանդակությամբ)։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2000 հիմնադրումներ Հայաստանում
Կատեգորիա:Հայաստանի կազմակերպություններ
Կատեգորիա:Հետազոտական կազմակերպություններ
Կատեգորիա:Վերլուծական կենտրոններ
Շուլավեր (այլ կիրառումներ)

**Շուլավեր** անվանումը կարող է վերաբերվել

* Շուլավեր, Վրաստանի Մառնեուլի շրջանում գտնվող հինավուրց հայաբնակ Շահումյան գյուղի անվանումը մինչև ԽՍՀՄ կարգերի հաստատումը
* Շուլավեր, գյուղ Վրաստանի Մառնեուլի շրջանում
* Շուլավեր, Խրամ գետի աջ օժանդակը, անցնում է Հայաստանի և Վրաստանի տարածքով
* Շուլավեր, Հայկական ճարտարապետությունն ուսումնասիրող հիմնադրամի կողմից հրատարակված գիրք, որը ներկայացնում է Շահումյան (նախկին Շուլավեր) գյուղի մասին։
Ես ռոբոտ չեմ (սերիալ)

***Ես ռոբոտ չեմ*** (||Robosi Aniya), հարավկորեական հեռուստասերիալ, Յու Սընգ Հոյի, Չե Սու Բինի և Օմ Կի Ջոնի մասնակցությամբ։ Սցենարի հեղինակը Կիմ Սան Մինն է, ռեժիսորը՝ Յունգ Դե Յուն։ Այն հեռարձակվել է  MBC հեռուստատեսային ցանցով՝ 2017 թվականի դեկտեմբերի 6-ից 2018 թվականի հունվարի 25-ը չորեքշաբթի և հինգշաբթի օրերին ժամը 21:55 (KST) 32 դրվագներով։

## Սյուժե
Կիմ Մին Գյուն  (Յու Սընգ Հո) ապրում է հարուստ ու շռայլ, բայց մեկուսացված կյանքով, այլ մարդկանց նկատմամբ լուրջ ալերգիայի պատճառով։ Որևէ մեկին դիպչելիս նրա մոտ զարգանում է արտակարգ ցան, որը արագորեն տարածվում է ամբողջ մարմնի վրա, և առաջանում են շնչառական դժվարություններ։ Մին Գյուն իր ունեցվածքը ժառանգություն է ստացել իր հորից, ով հսկայական KM ֆինանսական ընկերության տնօրենն էր, ու զոհվել է ավտովթարի հետևանքով՝ Մին Գյուի մոր հետ միասին, 15 տարի առաջ։
Չո Ջի Ան (Չե Սու Բին) աղջիկ է, ով փորձում է ստեղծել իր սեփական բիզնեսը, բայց հաճախ ձախողվում է։ Նրա նախկին ընկերը՝ Հոն Բեկ Կյունը (Օմ Կի Ջուն), Ջիայի հետ բաժանվելուց հետո, իր "Սանտա Մարիա" թիմի հետ միասին ստեղծել է ռոբոտ՝ Aji-3 անունով, Ջիայի տեսքով, ում դժվար է տարբերել իրական մարդուց։ "Սանտա Մարիա" թիմի և KM ֆինանսական ընկերության միջև կնքված պայմանագրի համաձայն՝ ռոբոտը վաճառքից առաջ պետք է փորձարկվի ընկերության այժմյան տնօրենի՝ Մին Գյուի կողմից։
Սակայն պատահարի արդյունքում անսարքություն է առաջանում ռոբոտի մարտկոցում, և Ջիան Հոն Բեկ Կյունի առաջարկով համաձայնում է գումարի դիմաց մի քանի օրով ռոբոտ ձևանալ, մինչ ռոբոտը վերանորոգվի։

## Դերերում
### Գլխավոր դերերում
* Յու Սընգ Հո- Կիմ Մին Գյու (28 տարեկան)
Երկրի խոշորագույն՝ KM ֆինանսական ընկերության բաժնետերն է, 159 IQ-ով, տառապում է մարդկանց նկատմամբ ալերգիայով, որի պատճառով չի կարողանում շփման մեջ մտնել մարդկանց հետ։ Ինչպես նշված է պայմանագրի մեջ նա հանդիսանում է  Aji 3 ռոբոտի տերը, որը ուղարկել էին նրան փորձարկելու համար։
* Չե Սու Բին- Չո Ջի Ա (28 տարեկան) / Aji 3
Երիտասարդ գործարար, ով տիրապետում է բարձր հուզական ինտելեկտի և մեխանիկայի ասպարեզում բարձր գիտելիքների, շնորհիվ իր հոր։ Նա հավաքագրվել է Սանտա Մարիա ռոբոտային թիմի կողմից, որպեսզի Aji 3 ձևանա։ Նրա IQ-ն 94 է։

Aji 3: Աշխարհում առաջադեմ մարդկային ռոբոտն է
* Օմ Կի Ջո- Հոնգ Բեկ Կյուն (34 տարեկան)

Չո Ջիայի նախկին ընկերը, ով հանդիսանում է պրոֆեսոր ռոբոտաշինության ասպարեզում և Aji 3 ռոբոտի ստեղծող։ Նա ստեղծել է Aji 3-ին հիմք ընդունելով իր նախկին ընկերուհուն։

## Արտադրություն
* Ի սկզբանե գլխավոր դերերը առաջարկել էին Դոնգ Հային և Պան Մինային, սակայն նրանք հրաժարվել են։
* Սցենարի առաջին ընթերցումը կայացել է 2017 թվականի սեպտեմբերի 27-ին MBC կայանում։

## Ծանոթագրություններ

## Արտաքին հղումներ
*  
* 

Կատեգորիա:2018 հեռուստասերիալներ
Կատեգորիա:2017 հեռուստասերիալի եթերաշրջաններ
Կատեգորիա:Հարավկորեական հեռուստասերիալներ
Կատեգորիա:Հարավկորեական ռոմանտիկ կատակերգական հեռուստասերիալներ
Կատեգորիա:Կորեերեն հեռուստասերիալներ
Այն ակնթարթն եմ հիշում ես պայծառ

մինի|աջից|К *** («Я помню чудное мгновенье...»)
**«Այն ակնթարթն եմ հիշում ես պայծառ…»** (), Ալեքսանդր Պուշկինի «Կ***» բանսատեղծության ավանդական անունը (վերցված առաջին տողից), նվիրված է (համաձայն համընդհանուր կարծիքի) Աննա Կերնին, որը Ռիգայի ամրոց պարեն տանելու համար 1812 թվականի Հայրենական պատերազմի ժամանակ հերոսի կոչում ստացած Երմոլայ Ֆեդորովիչ Կերնի կինն էր։

Բանաստեղծությունը գրվել է 1825 թվականի հուլիսի 19-ից ոչ շուտ։ Այդ ժամանակ Պուշկինը ստիպված էր գտնվել Միխայիլովսկի ընտանեկան կալվածքի տարածքում։ «Կ***» բանաստեղծությունը առաջին անգամ տպագրվել է «Հյուսիսային ծաղիկներ» հայտնի ալմանախում, որի հրատարակիչը եղել է Պուշկինի լիցեյական ընկերը՝ Անտոն Անտոնովիչ Դալվիգը 1827 թվականին։ Հաջորդ անգամ Պուշկինը և Կերնը հանդիպել են միայն 1825 թվականին, երբ Կերնը հյուրընկալվել էր իր մորաքրոջ՝ Պրասկովյա Օսիպովայի Տրիգորսկոե կալվածքում։ Օսիպովան եղել է Պուշկինի հարևանը և նրա լավ ծանոթը։ Կա կարծիք, որ նոր հանդիպումը, որը կայացել է շատ երկար դադարից հետո, Պուշկինին ոգեշնչել է՝ ստեղծելու շատ նշանակալից ստեղծագործությունը։ Հայտնի է, որ Ա. Ս. Պուշկինը ստեղծագործության ինքնագիրը անձամբ նվիրել է Աննա Կերնին նրա՝ Տրիգորսկոեից Ռիգա մեկնելուց առաջ, որը կայացել է 1825 թվականի հուլիսի 19-ին։ Սակայն ինքնագիրներից մեկը, համաձայն նրա հիշողությունների, գտնվել է «Եվգենի Օնեգին» պոեմի երկրորդ գլխի ձեռագրում, որը Աննա Կերնը մեկնելուց առաջ պետք է իր հետ վերցներ։ Պուշկինը անսպասելի ետ է վերցրել ինքնագիրը և միայն խնդրանքներից հետո է այն նորից վերադարձրել։ Բացի դրանից, այդ մաքրագիր տարբերակը անդառնալիորեն կորել է բոլորին, հավանաբար, հենց Ռիգայում՝ պարետի տանը։

Պուշկինի բանաստեղծական ուղերձի գլխավոր թեման հանդիսանում է սերն է, որը միշտ առանձնահատուկ տեղ է ունեցել նրա արվեստում։ Հենց կենսագրական փաստերն են այն դարձնում կառուցվածքային իմաստալի ամբողջության համաշխարհային գրականության սիրային քնարերգության մեջ։

1840 թվականին Միխայիլ Գլինկան Պուշկինի բանաստեղծության հիման վրա գրել է ռոմանս՝ նվիրելով այն իր սիրելիին՝ Եկատերինա Կերնին (Աննա Կերնի աղջկան)։
## Ծանոթագրություններ

Կատեգորիա:Ալեքսանդր Պուշկինի բանաստեղծություններ
Կատեգորիա:Բանաստեղծություններ սիրո մասին
Յոն Բաուտիստա

**Յոն Բաուտիստա Օրխիլես** (, ), իսպանացի ֆուտբոլիստ, Ռեալ Սոսիեդադ ակումբի հարձակվող։

## Ակումբային կարիերա
Բաուտիստան Ռեալ Սոսիեդադ ակումբի սան է։ 2013 թվականին Բաուտիստան սկսել է խաղալ ակումբի երկրորդ կազմում։ 2016 թվականի ապրիլի 24-ին Վիլյառեալ ակումբի դեմ խաղի ժամանակ նա կատարեց իր նորամուտը Լա Լիգայում։ Մայիսի 8-ին Ռայո Վալեկանո ակումբի դեմ խաղի ժամանակ Բաուտիստան խփել է իր առաջին գոլը Ռեալ Սոսիեդադ ակումբի կազմում։ 2017 թվականի մայիսի 31-ին Բաուտիստան երկարաձգել է պայմանագիրը Ռեալ Սոսիեդադ ակումբի հետ մինչև 2023 թվականը։

## Ծանոթագրություններ

## Արտաքին հղումներ
* Ֆուտբոլիստի վիճակագրությունը soccerway կայքում
* Ֆուտբոլիստի էջը sports.ru կայքում
* Real Sociedad profile
* 

Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Լեգանեսի ֆուտբոլիստներ
Կատեգորիա:Էյբարի ֆուտբոլիստներ
Կատեգորիա:Բասկ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Պիետա (նկար, Վան Գոգ)

**«Պիետա»** (), նիդերլանդացի հայտնի նկարիչ Վինսենթ վան Գոգի նկարը։ Արվել է Սեն Ռեմի դը Պրովանսում 1889 թվականի սեպտեմբերին։

## Պատմություն
Այս նկարը հիմնված է Էժեն Դելակրուայի նկարի վիմագրության վրա (1798—1803): «Պիետա» կտավում պատկերված է Մարիամ Աստվածածինը, որը սգում է Քրիստոսի մահը։ Փոքրիկ անհաջողությունը պատճառ է հանդիսացել այս աշխատանքի համար։ Վան Գոգը գրել է իր եղբորը՝ Թեոյին. «Դելակրուայի «Պիետա» նկարի վիմագրության ժամանակ մի քանի թերթեր ընկել են ներկի մեջ և յուղաներկը մի քիչ փչացել է։ Ես ահավոր վրդովված էի, և հիմա ես զբաղված եմ նրա նկարը նկարելով, որը դու կարող ես տեսնել»։ Այնուամենայնիվ, պահպանվել է նաև ներկի բծերով վնասված վիմագրությունը։ Կրոնական թեմաներով աշխատանքները բացառություն են վան Գոգի նկարներում։ Կա նաև տարբերակ, որ հիվանդ ու «անհասկանալի» վան Գոգը այս կտավում համեմատել է իրեն տառապյալ Քրիստոսի հետ։ Նա այս թեմայով գրել է իր նամակներում. «Ես անտարբեր մարդ չեմ, և այս ընթացքում դաժանության ու Աստծուն ծառայելու մտքերը ժամանակ առ ժամանակ ինձ մխիթարում են բերում»։ Շատերը նաև շեշտում են կարմիր մորուքով վան Գոգի և «Պիետա» նկարում Քրիստոսի միջև արտաքին նմանությունը։

Վան Գոգի «Պիետա» նկարն ամբողջովին համապատասխանում է Դելակրուայի ստեղծագործությանը։ Սակայն Վինսենթի ընտրած գունային գամման անհանգստացնող է, կապտադեղին։ Երանգների նման համադրությունը ցույց է տալիս նկարչի դեպրեսիան, դեպրեսիայի հակումը, խոցելիությունը։ Հենց այդ վիճակում, ամենայն հավանականությամբ, Վան Գոգը գտնվել է կյանքի վերջին տարիներին։ Նկարիչը «Պիետան» նկարել է ինքնասպանությունից մեկ տարի առաջ, սակայն հոգեկան անդառնալի փոփոխությունները երևացել են դեռևս այդ ժամանակ։ Վան Գոգի կյանքը ուսումնասիրողները մտածում են, որ նրա միակ կրոնական նկարում նա նկարել է իրեն՝ միայնակ, չհասկացվող և տառապող՝ նվիրելով իր կյանքը Աստծուն և արվեստին։

## Ծանոթագրություններ

Կատեգորիա:1889 նկարներ
Կատեգորիա:Նիդերլանդների արվեստ
Կատեգորիա:Վան Գոգի թանգարանի նկարներ
Կատեգորիա:Վինսենթ վան Գոգի նկարներ
Դևիդ Սոլանս

**Դևիդ Սոլանս Կորտես** (, ), կինոյի և հեռուստատեսության իսպանացի դերասան։

## Կենսագրություն
Կինոյում Սոլանի նորամուտը կայացել է Ջեսուս Մոնլաոյի «Քեյնի որդին» ֆիլմում, որտեղ նա մարմնավորում է Նիկոին՝ շախմատով տարված մտախտային մի տղայի։

Հաջորդ տարիներին նա խաղացել է գլխավոր դեր Մարկ և Օրիոլ Փաիգների *La caida de Apolo*  սերիալում և Դևիդ Այմերիխի *El dulce sabor de limón* գեղարվեստական ֆիլմում։

Փոքր էկրանին նա առաջին անգամ հայտնվել է Antena 3 ալիքի *Bajo sospecha* դրամայում, որտեղ խաղացել է Օսկարի դերը առաջին եթերաշրջանում։

2015 թվականին նա նկարահանվել է TV3 ալիքի  *Merlí*  հեռուստասերիալում, որտեղ խաղացել է ուսանող Բրունո Բերգերոնի դերը, որը դժվարություններ է հանդիպում կյանքում իր տեղը գտնելու հարցում, և ում հայրը դառնում է իր փիլիսոփայության նոր ուսուցիչը։ Կատալոնիայում սերիալը ունեցել է մեծ հաջողություն, և որոշվել է այն նկարահանել ամբողջ երկրի համար։ Դևիդ Սոլանսը հեռացել է սերիալից 12-րդ սերիայից հետո՝ եթերաշրջանի ավարտից մեկ սերիա առաջ։ Այդ տարի նա սկսել է նկարահանվել  Telecinco ալիքի ** մինի սերիալում՝ խաղալով Ռամոն Սերանո Սուների դերը։

## Ֆիլմագրություն
### Հեռուստասեսություն
* 2015 – *Bajo sospecha* – Օսկար Վիդալ
* 2015-2016 – *Merlí* – Բրունո Բերգերոն (էպիզոդներ 1–26)
* 2016 – *Lo que escondían sus ojos* – Ռամոն Սերանո Պոլո

### Կինո
* 2013 – *Hijo de Caín* –  Նիկո
* 2013 – *La caída de Apolo* – Մաքս

### Թատրոն
* 2017 – *A cada rey su merecido* – Զարեկ

## Մրցանակներ և անվանակարգեր
2014 թ-ին նա ներկայացվել է Կատալոնիայի կինոյի ակադեմիայի (Խոսե Սակրիստանի, Խավիեր Կամարայի, Էդուարդ Ֆերնանդեսի հետ միասին) և Círculo de Escritores Cinematográficos մրցանակների  *Hijo de Caín* ֆիլմում կատարած իր դերի համար և արժանացել է *լավագույն դերասանի* մրցանակին Ժիրոնայի փառատոնում *La caída de Apolo* ֆիլմում կատարած դերի համար ։

## Ծանոթագրություններ

## Արտաքին հղումներ
* 

Կատեգորիա:Իսպանացի դերասաններ
Կատեգորիա:Իսպանացի կինոդերասաններ
Կատեգորիա:Հեռուստատեսային դերասաններ
Վալպասուշ

**Վալպասուշ** (; []), քաղաք Պորտուգալիայում, համանուն մունիցիպալիտեի կենտրոնը։ Հին վարչական բաժանմամբ այն մտել է Տրաս-օս-Մոնտես և Ալտո Դոուրո նահանգի կազմի մեջ։ Մտնում է տնտեսա-վիճակագրական Ալտո Տրազ-օս-Մոնտես ենթաշրջանի մեջ։ 2001 թվականի մարդահամարի արդյունքներով քաղաքի բնակչության թվաքանակը կազմում է 4,5 հազար մարդ, իսկ մունիցիպալիտետի բնակչությանը՝ 19,5 հազար։ Քաղաքը զբաղեցնում է 553 կմ² տարածք։

Քաղաքի հովանավորը համարվում է Մարիամ Աստվածածինը ():

Քաղաքի տոնը նոյեմբերի 6-ին է։

## Դիրք
Քաղաքը գտնվում է Վիլա Ռեալ քաղաքի վարչական կենտրոնից 48 կմ դեպի հյուսիս-արևելք։

Մունիցիպալիտետը սահմանակից է.
* արևելքում՝ Վինյայշ և Միրանդելա մունիցիպալիտետներին, 
* հարավում՝ Մուրսա մունիցիպալիտետին,
* արևմուտքում՝ Վիլա Պոկադե Ագիար մունիցիպալիտետին, 
* հյուսիս-արևմուտքում՝ Շավեշ մունիցիպալիտետին։

## Պատմություն
Քաղաքը հիմնադրվել է 1836 թվականին։

## Բնակչություն

## Մունիցիպալիտետի կազմը
Մունիցիպալիտետի կազմի մեջ մտնում են հետևյալ շրջանները.
# Ալժերիշ
# Ալվարելյուշ
# Բարրեյրուշ
# Բոսոայնշ
# Կանավեզեշ
# Կարրազեդու դե Մոնտենեգրու
# Կուրրուշ
# Էրվոյնշ
# Ֆիայնշ
# Ֆորնուշ դե Պինյալ
# Ֆրիոյնշ
# Լեբուսան
# Նոզելուշ
# Պադրելա ի Տազեն
# Պոսսակուշ
# Ռիու Տորտու
# Սանֆինշ
# Սանտա Մարիա դե Էմերեշ
# Սանտա Վալյա
# Սանտյագու դա Ռիբեյրա դե Ալյարիշ
# Սերապիկուշ
# Սոնին
# Սան Ժուան դա Կորվեյրա
# Սան Պեդրու դե Վեյգա դե Լիլա
# Տինելա
# Վալեշ
# Վալպասուշ
# Վասսալ
# Վեյգա դե Լիլա
# Վիլարանդելու
# Ագուա Ռեվեշ և Կրաշտու

## Ծանոթագրություններ

## Արտաքին հղումներ
* Պաշտոնական էջ

Կատեգորիա:Պորտուգալիայի քաղաքներ
Էնրիկ Սաբորիտ

**Էնրիկ Սաբորիտ Տեյշիդոր** (, ), իսպանացի ֆուտբոլիստ, «Ատլետիկ Բիլբաո» ակումբի պաշտպան։

## Ակումբային կարիերա
Ծնվել է Կատալոնիայի Բարսելոնա քաղաքում, մանկությունն անցկացրել է Մատարոյում։ 16 տարեկան հասակում Սաբորիտը հեռացել է «Էսպանյոլ» ակումբի երիտասարդական թիմի կազմից և տեղափոխվել Վիտորիա Գաստեյ, որտեղ ապրում էր նրա մայրը։ Որոշ ժամանակ անց Էնրիկեն դարձել է «Ատլետիկ Բիլբաո» ակումբի երիտասարդական թիմի խաղացող։ Սա երկրպագուների շրջանում տարաձայնություններ է առաջացրել, թե համապատասխանում է արդյոք նրա հետ կնքված պայմանագիրը ակումբի քաղաքականության չափանիշներին։ Այն բանից հետո, երբ ֆուտբոլիստը փորձ էր հավաքել և ավարտել կրթությունը երիտասարդական թիմում, նրան տեղափոխել են «Ատլետիկո Բիլբաոյի» երկրորդ կազմ, որը հանդես էր գալիս Սեգունդա Բ-ում։ 2012/13 մրցաշրջանում անցկացրել է 36 խաղ, ներառյալ փլեյ-օֆֆը Սեգունդայում հանդես գալու իրավունքի համար։

2013 թվականի օգոստոսի 25-ին Էնրիկ Սաբորիտն իր նորամուտն է կատարել Լա Լիգայի շրջանակներում թիմի հիմնական կազմում՝ խաղադաշտում անցկացնելով 90 րոպե. «Ատլետիկոյի» և «Օսասունայի» հանդիպումը «Անոետա» մարզադաշտում ավարտվել է տանտերերի հաղթանակով (2:0)։ 2014 թվականի հուլիսի 9-ին խաղային պրակտիկայի բացակայության պատճառով նա վարձակալական հիմունքներով տեղափոխվել է «Մալյորկա» ակումբի կազմ, որը հանդես էր գալիս Սեգունդայում։ Վարձակալության պայմանագրի ժամկետի ավարտից հետո նա վերադարձել է «Ատլետիկի Բիլբաո» ակումբի կազմ, որը պայքարում էր 2015/16 մրցաշրջանում Սեգունդայում մնալու համար։ Սակայն թիմը չի կարողացել պահպանել իր տեղը և անցել է Սեգունդա Բ։

Առաջին անգամ Էնրիկեն խաղացել է Եվրագավաթներում 2015/2016 մրցաշրջանի շրջանակներում ընդդեմ «Ալկմար Զանստրեկի», որի ընթացքում նա կատարել է գոլային փոխանցում Կիկե Սոլային։ Պաշտպանի ջանքերը աննկատ չեն անցել։ 2016/2017 մրցաշրջանից առաջ նա մարզվել է բասկերի թիմի հիմնական կազմի հետ և դիտարկվել է որպես Միկել Բալենսիագային փոխարինող։ Ակումբի կազմում առաջին գոլը Սաբորիտը խփել է 2016 թվականի դեկտեմբերի 8-ին՝ 2016/2017 մրցաշրջանի խմբային փուլի ընթացքում։ Այդ գնդակի շնորհիվ խաղն ավարտվել է ոչ-ոքի։

## Ձեռքբերումներ
; «Ատլետիկ Բիլբաո»
* Իսպանիայի գավաթի եզրափակչի մասնակից − 2009
* Իսպանիայի գավաթակիր − 2010

## Ակումբային վիճակագրություն

## Ծանոթագրություններ

## Արտաքին հղումներ
* 
* 
* 
 

Կատեգորիա:Իսպանացի տղամարդ ֆուտբոլիստներ
Կատեգորիա:Աթլետիկ Բիլբաոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Լա Լիգայի ֆուտբոլիստներ
Կատեգորիա:Մակկաբի Թել Ավիվի ֆուտբոլիստներ
Պողոս (անձնանուն)

**Պողոս**, հին ուղղագրության գրելաձևով՝ **Պօղոս**, հայկական արական տարածված անուն։

* Լատինատառ ձև՝ Poghos
* Անվան հիման վրա ստեղծված ազգանուն՝ **Պողոսյան**
## Անունը Կրողներ
* Պողոս Արապյան (1742-1835) Կ.Պոլսում որպես տպարանատեր
* Պողոս Առաքելյան (185)-1895 Վան) բժիշկ
* Պողոս Անտոնյան (1744-1815 Կ.Պոլիսում որպես) բժիշկ
* Պողոս Արիս (ծն.1889 Հալեպ) եկեղեցական գործիչ
* Պողոս Զեքիյան (ծն․1943) ՄՄ անդամ, հայագետ
* Պողոս Մելիքշահյան (1788-1855 Կ.Պոլիսում որպես) փիլիսոփա, բնագետ
* Պողոս Նուբար Փաշա (185) Կոստանդնուպոլիս-1930 Փարիզ) քաղաքական գործիչ
* Պողոս Սնապյան (1927-2014 Բեյրութ) սփյուռքահայ արձակագիր
* Պողոս Արաքսյան (1862 Երևան-1918 Թիֆլիս) դերասան
## Անվան այլ տարբերակներ
Արևմտահայերենի մեջ մեծ տարածում է գտել անվան **Փօլ** տարբերակը։
* Պոլ Կիրակոսյան (Ֆրանսերեն՝ Paul Guiragossian, 1926 Երուսաղեմ-93 Բեյրութ) նկարիչ

## Այլ Լեզուներով
* Անգլերեն՝ Paul 
* Գերմաներեն՝ Paul 
* Դանիերեն՝ Poul, Palle
* Եբրայերեն՝ פול 
* Էստոներեն՝ Paavel, Paavo
* Իտալերեն՝ Paolo
* Լատիներեն՝ Paulus
* Լատիշերեն՝ Pauls
* Լեհերեն՝ Paweł
* Լիտվերեն՝ Paulas
* Կատալոներեն՝ Pau
* Հունգարերեն՝ Pál
* Ճապոներեն՝ ポール 
* Հունարեն՝ Παύλος
* Նիդերլանդերեն՝ Paul, Paulus, Pauwel
* Շոտլանդերեն՝ Paul
* Չեխերեն՝ Pavel
* Պոլկարերեն՝ Павел 
* Ռուսերեն՝ Павел 
* Վրացերեն՝ პავლე 
* Ուկրաիներեն՝ Павло
* Պորտուգալերեն՝ Paulo
* Կորեերեն՝ 바울 
*  Paavali, Paavo, Pauli
* Ֆրանսերեն՝ Paul

## Ծանոթագրություններ

Կատեգորիա:Հայկական անձնանուններ
Կատեգորիա:Արական անձնանուններ
Երևանի շամպայն գինիների գործարան

**Երևանի շամպայն գինիների գործարան**, շամպայնի արտադրության առաջատար ձեռնարկություն Հայաստանում։ Գործարանը բացվել է 1939 թվականին Երևանում խորհրդային ժամանակաշրջանում։ Ի սկզբանե ստեղծվել է որպես քաղցր և չոր գինիների գործարան։ 1954 թվականին գործարանի արտադրանքը մեծացել է` ընդգրկելով փրփրուն գինիներ։ Խորհրդային Միության փլուզումից հետո 1995 թվականին փրփրուն գինիների գործարանը սեփականաշնորհվել է՝ դառնալով բաց բաժնետիրական ընկերություն։

Գործարանը գտնվում է Երևանի Քանաքեռ-Զեյթուն վարչական շրջանի Թբիլիսյան խճուղի 20 հասցեում։

## Արտադրանք և ապրանքանիշեր
Ներկայումս գործարանը տարեկան ունի 10 միլիոն շիշ արտադրելու հնարավորություն։ Գործարանն արտադրում է մի շարք փրփրուն գինիներ, այդ թվում, գինի, մրգային գինի, կոնյակ, օղի և շամպայն, բոլորը հիմնված ֆրանսիական տեխնոլոգիայի հիման վրա։

Գործարանն արտադրում է մի շարք կարմիր չոր, կիսաչոր, աղանդերի և խաղողի գինի՝ *Հայկ Նահապետ*, *Վերածնունդ*, *Աննա*, *Լիլիթ*, *Ֆրանս*, *Երկրի արյուն*, *Հարսանիք* և *Արենի Վայք*։ Գործարանն արտադրում է նաև մրգային գինի՝ *Սպիտակ քիշմիշ*, *Միկադո*, *Vin de Farise* (կարմիր կիսաչոր ելակի գինի), *Vin de Cassis Noir* (կարմիր կիսաչոր սև հաղարջի գինի), *Vin de Framboise* (կարմիր կիսաչոր ազնվամորու գինի), *Սև քիշմիշ*, *Vin de Cerise* (կարմիր կիսաչոր բալի գինի), *Vin de Mure* (կարմիր կիսաչոր մոշի գինի) և *Vin de Grenade* (կարմիր կիսաչոր նռան գինի)։

Գործարանն արտադրում է կոնյակի հետևյալ ապրանքանիշերը՝ *Հայաստանի հպարտություն* (3, 5 և 7 տարեկան), *Ոսկե դար*, *Ֆրանս*, *Նարե* և *Տրդատ*։

Օղու ապրանքանիշերից հայտնի են՝ *Մուժիկ* և *Ռուսկայա նախոդկա*։

Շամպայնի (փրփրուն գինի) տեսակները ներառում են կիսաչոր շամպայն, կարմիր փրփրուն շամպայն, չոր շամպայն և կիսաչոր շամպայն, որոնք բոլորն արտադրվում են *Հայկական շամպայն* բրենդի ներքո։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:1939 հիմնադրումներ Հայաստանում
Կատեգորիա:Երևանի գործարաններ
Կատեգորիա:Հայկական ապրանքանիշեր
Կատեգորիա:Հայկական գինիներ
Ավշարի գինու գործարան

**Ավշարի գինու գործարան**, ալկոհոլային խմիչքներ արտադրող առաջատար ձեռնարկություն Արարատի մարզի Ավշար գյուղում։ Հիմնադրվել է 1968 թվականին Հայաստանի առաջատար գյուղատնտեսական տարածքներից մեկի` Արարատյան դաշտի բերրի խաղողի մթերման համար։

## Պատմություն
thumb|Գործարանի հիմանդիր Թեմուր Գրիգորյանի հուշարձանը Ավշարի գինու գործարանի տարածքում
Գործարանի շինարարությունը սկսվել է 1965 թվականին և ավարտվել է 1968 թվականին՝ Թեմուր Գրիգորյանի ջանքերով։ Այն շահագործվել է որպես Հայկական ԽՍՀ գինու արտադրության պետական ձեռնարկություն։ Սկզբում գինու գործարանը կարողացել է մթերել մոտ 500-600 տոննա խաղող` քաղցր գինի արտադրելու համար։ Գրիգորյանի ջանքերով Ավշարի գինու գործարանի կարողություններն արագորեն ընդլայնվել են՝ 1970 թվականին հասնելով մինչև 1000 տոննայի, 1975 թվականին՝ 2000 տոննա, 1985 թվականին՝ 3000 տոննա։ 1994 թվականին Թեմուր Գրիգորյանի մահից հետո գործարանը սեփականաշնորհվել է և դարձել սահմանափակ պատասխանատվությամբ ընկերություն։ Ընկերության նախագահն է դարձել Թեմուր Գրիգորյանի որդին` Արայիկ Գրիգորյանը, գործադիր տնօրեն՝ Արամայիս Գրիգորյանը։

1998 թվականին գործարանի գործառույթներն ընդլայնվել են՝ ներառելով կոնյակի և օղու արտադրություն ի լրումն գինու արտադրության։ 1999 թվականից ընկերությունը իր արտադրանքն արտահանում է Ռուսաստան, Կանադա, Վրաստան, Գերմանիա, Լիտվա, Իսրայել, Ֆրանսիա, Ուկրաինա և ԱՄՆ։

2013 թվականի դրությամբ ընկերությունն ունի շուրջ 350 աշխատող, որոնցից 200-ը աշխատում են գինու գործարանում, 150-ը՝ խաղողի այգիներում։

## Արտադրանք և ապրանքանիշեր
Գործարանն արտադրում է գինի, կոնյակ և օղի, բոլորը ֆրանսիական տեխնոլոգիայի հիման վրա։

Գործարանն ունի մի շարք հայկական կոնյակի ապրանքանիշեր, այդ թվում՝ *Ավշար* (5 տարեկան), *Էրիվան* (5 և 25 տարեկան), *Գլաձոր* (18 տարեկան), *Արդվին* (5 տարեկան), *Մարմարա* (5 տարեկան), *Տիգրիս* (5 տարեկան), *Վաղարշապատ* (15 տարեկան), *Բերդասար* (10 տարեկան), *Էրիվանսկայա գուբերնյա* (20 տարեկան), *Հաղպատ* (3 տարեկան), *Դրեվնե արմյանսկի* (25 տարեկան), *Ցար Արմենակ* (5 տարեկան), *Ալավերդի* (7 տարեկան) և *Տիգրան* (5 տարեկան)։

Օղիների ապրանքանիշերը ներառում են՝
*Պեչատնայա* դասական թափանցիկ սպիտակ օղի, *Ավշար աբրիկոսովայա* ծիրանի թափանցիկ սպիտակ օղի, *Ավշար կիզիլովայա* հոնի թափանցիկ սպիտակ օղի, *Ավշար տուտովայա* թթի թափանցիկ սպիտակ օղի և *Իմպերսկայա* դասական թափանցիկ սպիտակ օղի։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1968 հիմնադրումներ Հայաստանում
Կատեգորիա:Հայաստանի գինեգործարաններ
Կատեգորիա:Հայկական ապրանքանիշեր
Կատեգորիա:Հայկական գինիներ
Կատեգորիա:Հայկական օղիներ
Դենիել Լոգան

**Դենիել Լոգան** (, ), նորզելանդացի դերասան։ Սկսել է նկարահանվել 11 տարեկան հասակից։

## Կենսագրություն
Դենիել Լոգանը ծնվել է 1987 թվականի հունիսի 6-ին` Նոր Զելանդիայի Օքլենդ քաղաքում։ Պատկանում է մաորիների ազգին։ 1990-ականների կեսերին ռեգբիի սիրողական մանկական թիմում մասնակցել է գովազդային տեսահոլովակի նկարահանմանը։ Սյուժեյի համաձայն, փոքրիկ մարզիկը (որ հաստատված էր Լոգանի կողմից) ցեխ էր նետել հայտնի ռեգբիստ  վրա։ Երիտասարդ Լոգանը նկատվեց քասթինգ-գործակալի կողմից, և տղան սկսեց  հայտնվել այլ գովազդներում։ 1988 թվականին (Դենիելը 11 տարեկան էր) տեղի ունեցավ դեբյուտը հեռուստատեսությունում, իսկ 2002 թվականին նա առաջին անգամ հայտնվեց մեծ էկրանին` Աստղային պատերազմներ։ Էպիզոդ II։ Կլոնների հարձակումը ֆիլմում, որտեղ խաղաց փոքրիկ դեր, Բոբա Ֆեթայի վարձու որսորդի դերում։ 2003 թվականին նա առաջադրվել է  մրցանակի համար, սակայն չի ստացել այն։
2012 թվականին Դենիել Լոգանը ստացել է ԱՄՆ-ի քաղաքացիություն և այժմ ապրում է Թաստին (Կալիֆոռնիա) քաղաքում։


2007 Daniel Logan.JPG| 2007 թվական
10.17.09DanielLoganByLuigiNovi.jpg|2009 թվական


## Ընտիր ֆիլմագրություն
### Մեծ էկրան
*2002 - Աստղային պատերազմներ։ Էպիզոդ II։ Կլոնների հարձակումը / Star Wars: Episode II – Attack of the Clones-Բոբա Ֆեթ, վարձու որսորդ
*2003 - Ջոն Լինգոյի լեգենդը / The Legend of Johnny Lingo- երիտասարդ Պուա 
### Հեռուստատեսություն
*1998 - Շոտլանդիայի փողոցում / Shortland Street- Բեն Հոլլինս(մի քանի դրվագներում)
*1999 - Հերկուլես.Լեգենդար ճամփորդությունները/ Hercules: The Legendary Journeys-Զայլան (դրվագ 1)
*2010-2012 - Աստղային պատերազմներ։ Կլոնների հարձակումը / Star Wars: The Clone Wars- Բոբա Ֆեթ/կլոններ-կադետներ (6-րդ դրվագ. հնչյունավորում)
*2016- Ակուլաների տորնադո 4։ Զարթոնք / Sharknado: The 4th Awakens - կապիտան Ֆեթ
### Ինտերնետ
*2014 - Աստղային ուղին  շարունակվում է / Star Trek Continues - Էնսայն Տոնգարոա (դրվագ 1)

## Ծանոթագրություններ

## Աղբյուրներ
* Официальный сайт актёра
 Архивировано из первоисточника 17 мая 2008

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Նորզելանդացի դերասաններ
Տենբի

**Տենբի** (անգլ. *Tenby*), քաղաք Մեծ Բրիտանիայում

## Աշխարհագրություն
Տենբի քաղաքը գտնվում է Ուելսի հարավ-արևմտյան մասում, Պեմբրոքեշիր շրջանի հարավային մասում, Քարֆարից 130 կիլոմետր հյուսիս-արևմուտք և Հավերֆորդթսդից վարչական շրջանից 30 կիլոմետր հարավ-արևմուտք գտնվող Կարմարտեն գետի ափին։ Քաղաքը նաև ծովային հանգստավայր է։ Տենբիի բնակչությունը կազմում է 4 934 մարդ (ըստ 2001 թվականի մարդահամարի)։

Տենբին համարվում է նաև բերդաքաղաք։ Տենբիում է գտնվում Հինգ ուղեջրի դարպասը։

## Պատկերասրահ

Պատկեր:Tenby2546lg.JPG|Տենբիի ծովափնյա հանգստավայրը
Պատկեր:Tenby2560lg.JPG|Հինգ ուղեծրի դարպասը
Պատկեր:Tenby2555lg.JPG|Զբոսավայր
Պատկեր:Tenby2567lg.JPG|Տենբիի պատկերասրահները


## Ծանոթագրություններ

## Արտաքին հղումներ
* 
* 
* 

Կատեգորիա:Բերդաքաղաքներ
Կատեգորիա:Ուելսի քաղաքներ
Մալվինա (կերպար)

Ալեքսեյ Տոլստոյի «Ոսկե բանալի կամ Բուրատինոյի արկածները» (1936) գրքի ճենապակյա գլխով և կապույտ մազերով հերոսուհին։

Մալվինան գորշ կապտավուն մազերով աղջիկ է, հանդիսանում է Կարաբաս Բարաբասի տիկնիկային թատրոնի ամենագեղեցիկը։ Նա ունի ճենապակյա գլուխ և բամբակով լցոնված մարմին։

Մալվինան դաժան Բարաբասից փախչում է անտառ և հանդիպում Բուրատինոյին։ Անտառի կենդանիները, թռչունները և մի քանի միջատներ սիրահարվում են նրան, քանի որ նա շատ նուրբ և գեղեցիկ է։ Նրանք Մալվինային տալիս են այն ամենը, ինչը որ անհրաժեշտ է կյանքի համար։

Մալվինայի գլխավոր ուղեկիցը Արտեմոն պուդելն է։

## Անուն
Մալվինան ռուսական ռոմանտիկ պոեզիայի ընդհանուր անուն է։ Այն հաճախ հանդիպում է Վասիլի Ժուկովսկու, Կոնստանտին Բատյուշկովի և Ալեքսանդր Պուշկինի ստեղծագործություններում։ Այս անունը իր հանրաճանաչությունը ձեռք է բերել 18֊րդ դարում՝ Օսիանի բանաստեղծությունների շնորհիվ։ Մալվինան եղել է Օսիանի մահացած որդու ընկերուհին։ Պոեզիայի այս անունը աստիճանաբար գործածվեց ռոմանսներում։ Տոլստոյը իր հերոսուհուն նույնպես տվեց այս անունը, որն արդեն ռուսական ընթերցողի ականջներում էր։

## Նախատիպ
Մալվինայի նախատիպը Կարլո Կոլլոդիի «Պինոկիոյի արկածները» գրքի հերոսուհի բարի փերին է, ում մազերը նույնպես մուգ կապույտ էր։

Բացի այդ, Մալվինայի պատկերով արտացոլվում է Կոլումբինայի մի շարք առանձնահատկությունները` իտալական դիմակահանդեսի կատակերգական կոմպոզիցիայի բնույթը։ Կոլոբինայի պատկերով հիմնականում ցուցադրվում է գեղեցկությունը, ինչպես նաև շեշտը դրվում է ազնվության, պարկեշտության և լավ տրամադրություն վրա։

## Ծանոթագրություններ

Կատեգորիա:Գրական կերպարներ
Շովքեթ Ալեքպերովա

**Շովքյաթ Ֆեյզուլլա գըզը Ալաքբարովա** (), ), խորհրդային, ադրբեջանական  էստրադային երգիչ, Ադրբեջանական ԽՍՀ ժողովրդական արտիստ (1959),

## Կենսագրություն
Շովքյաթ Ալաքբարովան ծնվել է 1920 թվականի հոկտեմբերի 20-ին Բաքու քաղաքում։ Նրա հայրը, Ֆեյզուլլա Ալաքբարովը հայտնի երաժիշտ էր։ Շովքյաթ Ալաքբարովան սովորել է Ասաֆ Զեյնալլու անվան երաժշտական դպրոցում։ Երաժշտական դպրոցում Հուսեյնկուլի Սարաբսկու դասարանն ավարտելուց հետո նա սկսեց ստեղծագործություն։ 1938-1945 թթ. եղել է Ադրբեջանի պետական երգի և պարի անսամբլի մենակատար։ 1945 թվականից Ադրբեջանի պետական ֆիլհարմոնիայի մենակատար էր։ 1937 թ.-ին մասնակցել է մրցույթին։ Այդ ժամանակ դարձավ այնպիսի արվեստագետների ուշադրությունը, ինչպիսիք են `Ուզեիր Հաջիբեկովը, Սաիդ Ռուստամովը, Բյուլ-բյուլը։ Այս մրցույթով Շովքյաթ Ալաքբարովան եկել է պրոֆեսիոնալ երաժշտական արվեստ։ Շովքյաթ Ալաքբարովան երգեց մի շարք ժողովրդական երգեր, մոգամներ և կոմպոզիտորական երգեր։ Այս երգերով Շովքյաթ Ալաքբարովան հայտնի դարձավ ԽՍՀՄ-ում։

## Երգեր
* Axşam (Երեկո)
* Ayrılıq (Բաժանումը)
* Gəl səhərim (Արի առավոտս)
* Bir könül sındırmışam (Ես կոտրեցի սրտին)
* Dərələr (բլրեր) 
* Sən mənim, mən sənin (Դու իմն ես, Ես քոն եմ)
* Sənsən ürəyim (Դու իմ սիրտն ես)
* Tez gəl (արագ արի)

## Երաժշտություն ֆիլմերին
* 1955-«Հանդիպում»
* 1957-«Երգն այնքան ստեղծվում»
* 1957-«Տաք արևի տակ»
* 1958-«Խորթ մայր»
* 1959-«Կարող է ներել նրան»
* 1960-«Այգյուն»
* 1960-«Քորոկլի»
* 1966-«Քսանվեցները»
* 1973-«Մուժերի»

## Ծանոթագրություններ

## Արտաքին հղումներ
* Այսօր Շովքյաթ Ալեքպերովան կդառնա 95 տարեկան
 

Կատեգորիա:Ադրբեջանական ԽՍՀ ժողովրդական արտիստներ
Կատեգորիա:Ադրբեջանցի երգիչներ
Կատեգորիա:Հոկտեմբերի 20 ծնունդներ
Կատեգորիա:1922 ծնունդներ
Կատեգորիա:Բաքու քաղաքում ծնվածներ
Կատեգորիա:Փետրվարի 7 մահեր
Կատեգորիա:1993 մահեր
Կատեգորիա:Անձինք այբբենական կարգով
Կատեգորիա:Երաժիշտներ այբբենական կարգով
Ռիքշա

[thumb|250px|Ռիքշան [Ճապոնիայում 2015 թվական]]
thumb|Ռիքշան 19-րդ դարում
thumbnail|Ռիքշայի վարորդները հատուկ համազգեստներով
thumb|
Կառքանման ռիքշա

**Ռիքշա**, երկու կամ երեք անիվներով ուղևորատար փոխադրամիջոց։ Ռիքշա տերմինը առաջին անգամ օգտագործվել է 1887 թվականին։ Սինգապուրում առաջին ռիքշան երթևեկվել է 1880 թվականին, որի հետևանքով մեծ փոփոխությունների են ենթարկվել Սինգապուրի փողոցները։ Ռիքշա վարելը 19-րդ դարում համարվում էր տղամարդկանց ամենատարածված աշխատանքներից մեկը։ Ռիքշայի տարածվածությունը նվազել է, քանի որ մեքենաները, գնացքները և այլ ժամանակակից փոխադրմիջոցները լայն տարածում են ստացել աշխարհում։ Միևնույն ժամանակ 21-րդ դարում ռիքշան որոշ երկրներում շարունակում է մնալ առաջադեմ փոխադրամիջոցներից մեկը, քանի որ այն ավելի մատչելի է։

## Ստուգաբանություն
Ռիքշա տերմինը գալիս է ճապոնական բառեր՝ jinrikisha (人力車, 人 ցզինն չինարեն = մարդ, 力 Ռիկայի = իշխանությունը կամ ուժ, և 車-ը sha = նավը)-ից, որը բառացիորեն նշանակում է տրանսպորտային միջոց։

## Պատկերասրահ

Պատկեր:Pousse-pousse Madagascar.jpg|
Պատկեր:Riksaw nepal.jpg|
Պատկեր:Auto Rickshaw in San Francisco.jpg|
Պատկեր:Human.rickshaw.kolkata.india.JPG|
Պատկեր:Gem prince.jpg|
Պատկեր:COLLECTIE TROPENMUSEUM Becaks bij de Britse ambassade TMnr 20018038.jpg|


## Ծանոթագրություններ

Կատեգորիա:Հանրային տրանսպորտ
Կատեգորիա:Ճապոնական հայտնագործություններ
Մալվինա (այլ կիրառումներ)

**Մալվինա**, կարող է վերաբերվել՝

* **[[Մալվինա (անձնանուն)|Մալվինա]]**, աղջկա անուն
* Մալվինա, Ա. Ն. Տոլստոյի «Ոսկե բանալի կամ Բուրատինոյի արկածները» հեքիաթի կերպար (1936)
* «Մալվինա կամ սրտի տանջանքը» (1816), լեհերեն լեզվով առաջին հոգեբանական վեպը, որը գրել է Աննա Մարիա Չարտորիսկայան
Մանոլո Կարդոնա

**Մանոլո Կարդոնա** (; ), կոլումբիացի դերասան և մոդել։ Նկարահանվել է մեքսիկական և կոլումբիական մի շարք հեռուստասերիալներում։

## Կենսագրություն
Մանոլո Կարդոնան ծնվել է 1977 թվականի ապրիլի 25-ին Կոլումբիայի Պոպայան քաղաքում։ 14 տարեկանում իր առաջնախաղն է ունեցել հեռուստատեսությունում՝ նկարահանվելով կոշիկի գովազդում։ Որպես մոդել հանդես է եկել ցուցադրությունների ժամանակ։ 1995 թվականին տեղափոխվել է Կոլումբիայի մայրաքաղաք Բոգոտա։ Համալսարանում ուսումնասիրել է ֆինանսներ և միջազգային հարաբերություններ։ Հեռուստասերիալներում իր առաջին դերը ստացել է «Հայրեր և որդիներ» հեռուստասերիալում, որտեղ մարմնավորել է Նիկոլա Ֆրանկոյի դերը։ Մանոլո Կարդոնան առավել հայտնի է դարձել «Գրողը տանի» հեռուստասերիալում իր մարմնավորած դերի համար։ Զուգահեռաբար զբաղվել է նաև համակարգչային տեխնոլոգիաներով, բացել է subastaplaza.com համացանցային պորտալը։ Շարունակաբար նկարահանվել է հեռուստասերիալներում, ինչպես օրինակ «Amor a Mil» (2001) հեռուստասերիալում, որտեղ մարմնավորել է Հեկտոր Աֆանադորի դերը, «Համաձայնություն / El Cartel de Los Sapos», որտեղ մարմնավորել է Մարտին Գոնսալեսի դերը և այլն։ Նկարահանվել է նաև Ռաջա Գոսնելի «Փոքրիկը Բևեռլի Հիլսից» ֆիլմում, որտեղ խաղացել է Սեմ Կորտեսի դերը։ Խավիեր Ֆուենտես Լեոնի «Ստորջրյա հոսանք» ֆիլմում։ Այնտեղ մարմնավորել է Սանտիագոյին՝ երիտասարդ տղայի, ով սիրահարվում է Միգելին (Քրիստիան Մերկադո)։

## Ֆիլմագրություն
* Գրողը տանի (հեռուստասերիալ) (1999 թ.) Խուան Դիաբլո Կանտոր
* Սրտերի գողը (հեռուստասերիալ) (2003 թ.) Գուստավո Վելասկո
* Գնչուներ (հեռուստասերիալ) (2004-2005 թթ.) Սեբաստիան Դոմինգես
* Ռոսարիո-մկրատներ (2005 թ.) Էմիլիո
* Իմ եղբոր կինը (2005 թ.) Գոնսալո
* Մարինա (հեռուստասերիալ) (2006-2008 թթ.) Ռիկարդո Ալարկոն Մորալես (սկսած 15-րդ սերիայից)
* Վերջին պահին (հեռուստասերիալ) (2007-2009 թթ.) Պաբլո
* Համաձայնություն (հեռուստասերիալ) (2008 թ.) Մարտին
* Փոքրիկը Բևեռլի Հիլսից (2008 թ.) Սեմ Կորտես
* Առանց կրծքի չկա դրախտ (հեռուստասերիալ) (2008-2009 թթ.) Մարտին Լա Ռոկա
* Ստորջրյա հոսանք (2009 թ.) Սանտիագո
* Վերջին մահ (2009 թ.) Դևիդ

## Ծանոթագրություններ

Կատեգորիա:Կոլումբիացի դերասաններ
Կատեգորիա:20-րդ դարի դերասաններ
Կատեգորիա:Մոդելներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի ռեժիսորներ
Կիմ Ջի Վոն

**Կիմ Ջի-վոն**  (Հանգըլ 김지원, ), հարավկորեացի դերասանուհի։ Հայտնի է դարձել Ժառանգները (2013), Արևի հետնորդները (2016) և  Fight for My Way (2017) հեռուսատասերիալներում նկարահանվելուց հետո։

## Կարիերա
### 2008–2012։ Կարիերայի սկիզբ
Կիմը  դերասանական  կարիերան սկսել է 2008 թվականին, նկարահանվելով գովազդներում և հայտնի էր "Oran C Girl" և "Lollipop Girl" անուններով։ Իսկ առաջնախաղ է կատարել  Mrs. Saigon դորամայում։ Կիմը առաջին անգամ ուշադրություն է գրավել  2011 թվականին High Kick սիթքոմում նկարահանվելուց հետո։ Նույն տարում նա նկարահանվելէ  What's Up և Romantic Heaven հեռուստասերիալաներում։ Այնուհետև 2012 թվականին նա նկարահնավել է դպրոցական  Քեզ համար՝ ամբողջ հմայքով դորամայում և սարսափ Horror Stories ֆիլմում։
### 2013–2016:
2013 թվականին Կիմը նկարահանվել է «Ժառանգները» սերիալում որպես ընտանիքի ժառանգներից մեկը։ Այս դերը Կիմին տալիս է այնպիսի հրչակ որ նա ստանում է «Նոր աստղ» մրցանակը SBS Drama մրցանակաբաշխության ժամանակ։
2014 թվականին նա սկսում է նկարահանվել նոր քրեական «Gap-dong» հեռուստասերիալում։2014 թվականի դեկտեմբերին նա մասնակցում է King Kong Entertainment շոուին. ։ Նա նաև 2015 թվականին նկարահանվում է  «One Sunny Day» հեռուստասերիալում ։ 
2016 թվականին նա նկարահանվել է «Արևի հետնորդները » հեռուստասերիալում, որը նկարահանել է KBS2 պան Ասիան։ Այս դորամայով Կիմը հայտնի է դառնում ոչ միայն Կորեայում այլև ողջ աշխարհում ։
### 2017։ Առաջատար դերեր
2017 թվականին նա կատարում է իր առաջին առաջատար դերը KBS2-ի կողմից նկարահանված ռոմանտիկ  «Fight for My Way» դորամայում  Փակ Սո Ջունի հետ։ Դորաման հաջողվեց և ամրապնդեց Կիմի կարգավիճակը որպես առաջատար դերասանուհի։ 2018 թվականին նա առաջին դերակատարում է անցկացրել Detective K ֆիլմի երրորդ սերայում։

## Ֆիլմագրություն
### Ֆիլմ

### Հեռուստասերիալներ

### Վեբ սերիալներ

### Հոսթինգ

### Երաժշտական տեսահոլովակներ

## Սկավառակագրություն

## Մրցանակներ և նոմինացիաներ

## Ծանոթագրություններ

Կատեգորիա:Հարավկորեացի դերասաններ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Կապույտ գիշեր (Նյուրնբերգ)

**Կապույտ գիշեր** (գերմ. Blaue Nacht), Նյուրնբերգ քաղաքի գարնանային տոն։ Տոնը սովորաբար տեղի է ունենում մայիսին։ Սկսել է նշվել 2000 թվականից։ Տոնն ուղեկցվում է լուսավորմամբ` նորագույն օպտո-լույսի ներգրավմամբ, ինչպես նաև լազերային լույսերով։ Այդ օրը քաղաքը և բնակելի շենքերը ծածկվում են կապույտ գույնով, օրվա բնորոշ գույնը կապույտն է։

## Պատմություն
Առաջին միջոցառումն անցկացվեց 2000 թվականի մայիսի 20-ին, Նյուրնբերգի 950-ամյակի կապակցությամբ։ Երրորդ իրադարձությունը տեղի է ունեցել 2002 թվականի մայիսի 11-ին, որտեղ հավաքվել էին 130 հազար այցելու։ Տոնը համարվում է ուրախ, այդ օր Նյուրնբերգում ժպիտը գերիշխում է։ Ընդհանուր գաղափարի (երաժշտություն, պար, թատրոն, թանգարաններ, ուղեկցող շրջագայություններ, ներկայացումներ) շրջանակներում կան բազմաթիվ արվեստի կայաններ։ Ամբողջ տարի հանդիսությանը ներկա է լինում ավելի քան 130000 մարդ։

## Տոնի ժամանակագրություն
* 2000 թվականի մայիսի 20
* 2001 թվականի մայիսի 19
* 2002 թվականի մայիսի 11
* 2003 թվականի մայիսի 17
* 2004 թվականի մայիսի 15
* 2005 թվականի մայիսի 7
* 2006 թվականի մայիսի 27
* 2007 թվականի մայիսի 19
* 2008 թվականի մայիսի 31
* 2009 թվականի մայիսի 23
* 2010 թվականի մայիսի 10
* 2011 թվականի մայիսի 28
* 2012 թվականի մայիսի 19
* 2013 թվականի մայիսի 4
* 2014 թվականի մայիսի 3

## Պատկերասրահ

Պատկեր:Blaue Nacht. Nuremberg 5.jpg
Պատկեր:Blaue Nacht. Nuremberg 4.jpg
Պատկեր:Blaue Nacht. Nuremberg 3.jpg
Պատկեր:Blaue Nacht. Nuremberg 2.jpg
Պատկեր:Blaue Nacht. Nuremberg 1.jpg
Պատկեր:Blaue Nacht 2010 Compagnie Les Passagers1.JPG


## Ծանոթագրություններ

## Արտաքին հղումներ
* Պաշտոնական կայքէջ
*

Կատեգորիա:Լուսատեխնիկա
Կատեգորիա:Տոներ
Հարավային Աֆրիկա (այլ կիրառումներ)

**Հարավային Աֆրիկա** եզրը կարող է վերաբերվել՝

* Հարավային Աֆրիկա, տարածաշրջան Աֆրիկա մայրցամաքի հարավային հատվածում։
* Հարավային Աֆրիկա կամ Հարավաֆրիկյան Հանրապետություն, ինքնիշխան պետություն Աֆրիկայում։
Աշխարհի ամենաբարձր բնակելի շենքերի ցանկ

**Աշխարհի ամենաբարձր բնակելի շենքերի ցանկ,** ստորև ներկայացված է աշխարհի ամենաբարձր բնակելի շենքերի ցանկը։ Մինչ օրս նույնպես շարունակվում են կառուցվել ահռելի բարձրություն ունեցող բնակելի շենքեր։ Առաջին հորիզոնականը զբաղեցնում 432 Փողոց-պողոտա կոչվող բնակելի շենքը, որը գտնվում է Նյու Յորքում։ Շենքն ունի 425.5 մետր բարձրություն, ունի 96 հարկ։ Շենքը կառուցվել է 2015 թվականին։

Հավասարության (=) նշանը շենքի համարից հետո վկայում է այն մասին, որ նման բարձրություն ունի առնվազն մեկ շենք։

## Կառուցվող շենքեր

## Պահեստային կառույցներ

## Ամենաբարձր բնակելի շենքերի ժամանակացույց

## Ծանոթագրություններ

## Արտաքին հղումներ
* Diagram of skyscrapers

Կատեգորիա:Բարձր կառույցների ցանկ
Կատեգորիա:Ցանկեր
Լողացող կանայք (նկար, Սեզան)

**«Լողացող կանայք»** (), ֆրանսիացի նկարիչ, պոստիմպրեսիոնիզմի կարկառուն ներկայացուցիչ Պոլ Սեզանի նկարներից։ Հեղինակը կտավը վրձնել է 1894 թ.–ից 1905 թվականներն ընկած ժամանակահատվածում։ Յուղաներկով կտավի չափերն են՝ 210,5 × 250,8 սմ։ «Լողացող կանայք» ստեղծագործությունն այսօր պահպանվում և ցուցադրվում է Ֆիլադելֆիայի արվեստի թանգարանում (Փենսիլվանիա նահանգ, ԱՄՆ)։ Կտավը համարվում է մոդեռնիզմի գլուխգործոց և Սեզանի լավագույն ստեղծագործություններից մեկը։

## Ակնարկ
Պոլ Սեզանը, հընթացս իր ստեղծագործական գործունեության, նկարել է «Լողացող կանանց» նկարների շարք։ Այս տարբերակը զանազանվում է ավելի վաղ ստեղծվածներից. այն շեղվում է  ավանդական գեղանկաչությունից ու առավել բարդ է ընկալվում։

## Նկարագիր
«Լողացող կանայք» ստեղծագործությունում կտավի հեղինակը՝ Պոլ Սեզանը պատկերել է հոլանի կանանց աբստրակտ պատկերներ։ Վերջիններս տարբերվում են լարվածությամբ ու խիտ համաչափ հորինվածքով։ Կոմպոզիցիան հեղինակը կառուցել է եռանկյունաձև՝ այն ստեղծելով մարմիններից, ծառերից և գետից։ Տեխնիկայի օգտագործումն առավել բնորոշ է նատյուրմորտների և բնատեսարանների պատկերմանը։ Այդ պատճառով «Լողացող կանայք» նկարն առաջացնում է ռեմինիսցենցիա Տիցիանի և Պիտեր Պաուլ Ռուբենսի աշխատանքների նկատմամբ։ Արվեստի պատմաբանները այս կտավը երբեմն համեմատում են Պաբլո Պիկասոյի «Ավինյոնի աղջիկները» ստեղծագործության հետ։

## Պատմություն
Պոլ Սեզանն այս կտավի վրա աշխատել է շուրջ յոթ տարի, և 1906 թվականին, երբ մահացավ հեղինակը, կտավը մնաց անավարտ։ 1937 թվականին 110 հազար ամերիկյան դոլարով «Լողացող կանայք» ստեղծագործությունը գնեց Ֆիլադելֆիայի արվեստի թանգարանը Ջոզեֆ Ուայդեների հովանավորչությամբ ամերիկացի կոլեկցիոներ Լեո Շտայնից։ Կտավի ձեռքբերումը հասարակության կողմից ողջունվեց, սակայն մամուլում նաև հակասական վերաբերմունք հայտնվեց։ Մասնավորապես, քննադատական հոդված տպագրվեց «The Philadelphia Record» թերթում, որտեղ նշվեց, թե Ֆիլադելֆիայի բնակիչների մոտավորապես 10 %-ը լոգարաններում չունի վաննա, և, այդ գումարը կարելի էր ծախսել առավել խելամիտ նպատակների համար։ BBC Two հեռուստաալիքը Լողացող կանայք» ստեղծագործությունը դասել է «100 հայտնի նկարների» շարքին։

## Գրականություն
* Bernard Dorival, *Cézanne*, Paris, Tisné, 1948.
* Joachim Gasquet, *Cézanne*, Paris, Bernheim jeune, 1921 ; réédition Paris, Encre Marine, 2002.
* Michel Hoog, *Cézanne, « puissant et solitaire »*, Paris, Gallimard, coll. « Découvertes Gallimard / Arts » (), 2011.
* Lionello Venturi, *Cézanne, son art, son œuvre*, Paris, Rosenberg, 1936.
* Ambroise Vollard, *Cézanne*, Paris, Vollard, 1914.
* Ambroise Vollard, *En écoutant Cézanne, Degas, Renoir*, Paris, Grasset, 1938 ; réédition, Paris, Grasset, 1994.

## Ծանոթագրություններ

## Արտաքին հղումներ
* ''The Bathers'' at the Philadelphia Museum of Art 
* ''The Bathers'' at the National Gallery

Կատեգորիա:1894 նկարներ
Կատեգորիա:Ֆրանսիայի արվեստ
Կատեգորիա:Պոլ Սեզանի նկարներ
Կատեգորիա:Մերկ կանանց պատկերով նկարներ
Կատեգորիա:Ֆիլադելֆիայի արվեստի թանգարանի նկարներ
Կատեգորիա:Մոդեռնիզմի արվեստ
Ծնողների օր

**Ծնողների օր**, տոն, որը նշվում է ԱՄՆ-ում, Հնդկաստանում, Կոնգոյում և այլ երկրներում։

## Տոնը ԱՄՆ-ում
ԱՄՆ-ում ծնողների օրը նշվում է հուլիս ամսի չորրորդ կիրակի օրը։ ԱՄՆ-ում տոնը սկսել են նշել 1994 թվականից, տոնի հիմնադիրը համարվում է Բիլ Քլինթոնը։ Տոնի հիմնական խորհուրդը այն է, որ երեխաները էլ ավելի ջերմորեն կապվեն իրենց ծնողների հետ և էլ ավելի արժևորեն նրանց իրենց կյանքում։ Այդ օրը երեխան(ներ) փորձում են իրենց ծնողների համար գեղեցիկ ճաշկերույթ կազմակերպել։

## Տոնը Հնդկաստանում
Հնդկաստանում ծնողների օրը նշվում է հուլիսի 24-ին։

## Տոնը Կոնգոյում
Կոնգոյում ծնողների օրը նշվում է օգոստոսի 1-ին։

## Ծանոթագրություններ

## Արտաքին հղումներ
* Ծնողների օր տոնի խորհուրդը 
* Սպիտակ տան մամլո հաղորդագրությունը 2006 թվականի հունիսի 23-ը հայտարարում է որպես ծնողների օր 
* Ծնողների օրվա մասին եվրոպական կայքը` գերմաներեն լեզվով 

Կատեգորիա:ԱՄՆ-ի տոներ
Կատեգորիա:Կոնգոյի տոներ
Կատեգորիա:Հնդկաստանի տոներ
Կատեգորիա:ՄԱԿ-ի միջազգային օրեր
Կատեգորիա:Միջազգային օրեր
Gorgeous

**«Gorgeous»**, ամերիկացի երգչուհի Թեյլոր Սվիֆթի երգը նրա *[[Reputation]]* վեցերորդ ստուդիական ալբոմից։ Թողարկվել է 2017 թվականի հոկտեմբերի 20-ին Big Machine Records լեյբլում։

## Պատմություն
Երգը թողարկվել է որպես Սվիֆթի *[[Reputation]]* վեցերորդ ստուդիական ալբոմի պրոմոսինգլ 2017 թվականի հոկտեմբերի 20-ին Big Machine Records լեյբլում։ Հոկտեմբերի 13-ին իր հարյուր երկրպագուների համար կազմակերպված հատուկ երեկույթի ժամանակ նոր ալբոմը ներակայացնելուց հետո Թեյլոր Սվիֆթը «Gorgeous» երգի թողարկման մասին հայտարարել է Ինստագրամի իր էջում հոկտեմբերի 19-ին։ Հաջորդ օրը այն թողարկվել է որպես պրոմոսինգլ։ Նույն օրը տեղի է ունեցել լիրիկական տեսահոլովակի պրեմիերան։

## Կոմպոզիցիա
Թեյլոր Սվիֆթը «Gorgeous» երգը գրել է իր պրոդյուսերներ Կարլ «Մաքս Մարտին» Սանդբերգի, Յուհան «Շելբաք» Շուստերի հետ համահեղինակությամբ։ Երգը նկարագրվում է որպես «ռադիո փոփ»։ Երգի տեսքտը պատմում է «ձգտում դեպի սիրային հետաքրքրությունը, որին  Սվիֆթը նկարագրում է որպես «Gorgeous»։ *[[Forbes]]* ամսագրից Հյու Մաքինթայրը երգի մասին ասել է, թե այն ավելին է, քան էլեկտրոփոփը, և անցում է կատարվել ավելի հետաքրքիր տարածք, քան սովորաբար օգտագործվում է ռադիոեթերային Թոփ-40 երգերում։ *[[USA Today]]* թերթից Մև Մաքդերմոտը երգի կրկներգը համեմատել է Քեթի Փերիի ստեղծագործությունների հետ։ Ըստ *[[Elle]]* ամսագրի՝ երգում հիշատակված մարդը բրիտանացի դերասան Ջո Ալվինն է՝ Թեյլոր Սվիֆթի սիրելին։ Երգը գրվել է Դո մաժոր տոնայնությամբ րոպեում 92 հարված տեմպով, իսկ Սվիֆթը վոկալի դիապազոնն է՝ G3-ից մինչև C5։

## Արձագանքներ
«Gorgeous» երգն արժանացել է դրական արձագանքների երաժշտական քննադատների ու ինտերնետ-հրատարակությունների կողմից, ինչպիսիք են՝ *[[USA Today]]*, *[[Glamour]]*, *[[Variety]]*, *[[Rolling Stone]]*, *[[The A.V. Club]]*, *[[Entertainment Weekly]]*,, ''Vulture''։

## Առևտրային հաջողություն
ԱՄՆ-ում երգն առաջին շաբաթում զբաղեցրել է ''Billboard'' Hot 100 հիթ-շքերթի 13-րդ  և Streaming Songs հիթ-շքերթի 16-րդ (16,9  մլն U.S. streams) հորիզոնականները։ Այն դարձել է Թեյլոր Սվիֆթի 14-րդ երգը, որ հասել է առաջին հորիզոնականին Digital Songs թվային հիթ-շքերթում՝ կիսելով Ռիհաննայի ռեկորդը։ Այդ երգի շնորհիվ Թեյլոր Սվիֆթի՝ առաջին հորիզոնականում նորամուտների թիվը հասել է տասներեքի։ *Billboard* Hot 100 հիթ-շքերթում երգը դարձել է 39-րդը, որ հասել է top-20, և Սվիֆթն այդ ցուցանիշով կիսել է 7-րդ տեղը երգիչ Դրեյքի հետ միասին։ Նրանցից առաջ են Էլվիս Փրեսլին (48 հիթ top-20 Hot 100, 1958 թվականի օգոստոսի 4-ից), Lil Wayne (44), Մադոննան (44), The Beatles (44), Ռիհաննան (42) և Էլթոն Ջոնը (40)։

## Հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:2017 երգեր
Կատեգորիա:Թեյլոր Սվիֆթի երգեր